				მომსახურების ხელშეკრულება
მომსახურების ხელშეკრულება #     

ქ. თბილისი, საქართველო                                                                                                                                                                                                                                    01 იანვარი, 2026 წელი 

	1. 
	მომსახურების ხელშეკრულების მხარეებს წარმოადგენენ:

	1.1. 
	ბანკი:         
	
	

	1.1.1. 
	საფირმო სახელწოდება:
	
	სს ”ლიბერთი ბანკი”

	1.1.2. -
	იურიდიული მისამართი:
	
	საქართველო, ქ. თბილისი, ჭავჭავაძის გამზ. №74;

	1.1.3. -
	საიდენტიფიკაციო კოდი: 
	
	203828304

	1.1.4. 
	საკონტაქტო მონაცემები:
	
	

	· 
	საკორესპონდენტო მისამართი:
(ივსება იმ შემთხვევაში თუ განსხვავდება იურიდიული მისამართისაგან)
	
	არ არის განსაზღვრული;

	· 
	ტელეფონი:
	
	+995 322 55 55 00

	· 
	ელ-ფოსტა:
	
	info@lb.ge

	1.1.5. 
	წარმომადგენელი (ხელმომწერი) პირი:
	
	ვახტანგ ბაბუნაშვილი

	· 
	წარმომადგენლის თანამდებობა:
	
	ფინანსური დირექტორი



	1.2. 
	შემსრულებელი:                
	
	

	1.2.1. 
	სახელწოდება/სახელი და გვარი:
	
	     

	1.2.2. 
	საიდენტიფიკაციო/პირადი ნომერი:
	
	     

	1.2.3. 
	იურიდიული/საცხოვრებელი მისამართი:
	
	     

	1.2.4. 
	საკონტაქტო მონაცემები:
	
	

	· 
	საკონტაქტო პირი:
	
	     

	· 
	საკორესპონდენტო მისამართი:
(ივსება თუ განსხვავდება იურიდიული/საცხოვრებელი მისამართისაგან)
	
	     

	· 
	ტელეფონი:
	
	     

	· 
	ელ-ფოსტა:
	
	     

	1.2.5. 
	საბანკო რეკვიზიტები:
	
	

	· 
	ბანკის დასახელება:
	
	     

	· 
	ბანკის სვიფტ კოდი:
	
	     

	· 
	ანგარიშის ნომერი:
	
	     

	1.2.6. 
	წარმომადგენელი (ხელმომწერი პირი):
	
	

	· 
	სახელი და გვარი:
	
	     

	· 
	პირადი ნომერი:
	
	     

	· 
	წარმომადგენლის თანამდებობა:
	
	     



	2. 
	ხელშეკრულების საგანი



2.1. ხელშეკრულების საფუძველზე და მისი პირობების შესაბამისად (ა) შემსრულებელი იღებს ვალდებულებას შეასრულოს ხელშეკრულების მე-3 მუხლით განსაზღვრული მომსახურება (შემდგომში - მომსახურება), ხოლო (ბ) ბანკი იღებს ვალდებულებას გადაუხადოს შემსრულებელს ხელშეკრულების მე-3 მუხლით განსაზღვრული მომსახურების საფასური.
2.2. მომსახურების საგნის  აღწერა, მისი  მიწოდების პირობები, აგრეთვე ხელშეკრულების საფასურის მოცულობა, პირგასამტეხლო და მხარეთა მიერ შეთანხმებული სხვა დამატებითი პირობები მოცემულია ხელშეკრულების შესაბამის მუხლებში.

	3. 
	მომსახურების აღწერა და მომსახურების შესრულების პირობები

	3.1. 
	მომსახურების აღწერა:
	
	

	3.2. 
	ბანკის მიერ შემსრულებლისათვის შეკვეთის მიწოდების პირობები ან/და გადასაცემი მასალის აღწერა (ასეთის არსებობისას):
	
	

	3.3. 
	მომსახურების შესრულების ვადა (დრო):
	
	

	3.4. 
	მომსახურების ან მისი ნაწილის (ეტაპის) შესრულების მიღება–ჩაბარება:
	
	

	3.5. 
	მომსახურების საფასური:
	
	

	3.6. 
	გადასახადები და გადასახდელები:
	
	

	3.7. 
	გადახდის პირობები:

	
	

	3.8. 
	მხარეთა შორის ანგარიშსწორების ფორმა:
	
	

	3.9. 
	საგარანტიო ვადა მომსახურების შედეგად დამზადებულ უძრავ ან/და მოძრავ ნივთებზე:
	
	

	3.10. 
	პირგასამტეხლო და მისი გადახდის პირობები:
	
	შემსრულებელი იღებს ვალდებულებას, რომ მის მიერ ხელშეკრულებით ნაკისრი ნებისმიერი ვალდებულების დარღვევისთვის გადაუხადოს ბანკს ერთჯერადი პირგასამტეხლო მომსახურების ჯამური საფასურის მოცულობის 1%-ის ოდენობით და ყოველდღიური პირგასამტეხლო თითოეული დარღვეული ვალდებულების სრულად და ჯეროვნად შესრულებამდე ყოველი ვადაგადაცილებული დღისათვის (სრული ან არასრული) მომსახურების ჯამური საფასურის მოცულობის 0.5%-ის ოდენობით.

ყოველგვარი ბუნდოვანების გამოსარიცხად, მხარეები თანხმდებიან, რომ წინამდებარე პუნქტით გათვალისწინებული პირგასამტეხლოს პირობა წარმოადგენს ზოგად ნორმას და ბანკის მხრიდან გამოიყენება მხოლოდ იმ შემთხვევაში, თუ ხელშეკრულებით გათვალისწინებული კონკრეტული ვალდებულების დარღვევისთვის სპეციალური სანქცირების პირობა არ არის გათვალისწინებული. 

	3.11. 
	მხარეთა შორის შეთანხმებული სხვა დამატებითი პირობები: 
	
	1. შემსრულებელი იღებს ვალდებულებას: 
ა) ხელშეკრულებით გათვალისწინებული მომსახურების შესრულებისას, ხელშეკრულებით გაუთვალისწინებელი მომსახურების წარმოშობის შემთხვევაში, დაუყოვნებლივ აცნობოს ბანკს წერილობითი ან/და ელექტრონული სახით ამის შესახებ და ბანკის მხრიდან ხარჯთაღრიცხვით გაუთვალისწინებელ მომსახურებაზე ხარჯის გაწევაზე წერილობითი ან/და ელექტრონული დასტურის მიღების შემდეგ მოიქცეს ბანკის გადაწყვეტილების შესაბამისად. შემსრულებლის მიერ ამ ვალდებულების დარღვევის შემთხვევაში, ბანკი თავისუფლდება ყოველგვარი ვალდებულებისგან, აუნაზღაუროს შემსრულებელს შესრულებული გაუთვალისწინებელი მომსახურების ღირებულება;
ბ) ხელშეკრულებით გათვალისწინებული მომსახურების განხორციელების პროცესში ან/და განხორციელების შედეგად, ბანკისთვის ან/და  ნებისმიერი მესამე პირ(ებ)ისთვის წარმოშობილ ფიზიკურ/მორალურ/მატერიალურ ზიანს/ზარალს აანაზღაურებს სრულყოფილად;
· გ) მხარეები თანხმდებიან, რომ შემსრულებელი სრულად პასუხისმგებელია ყველა იმ სახის ზიანზე (ზარალზე), რაც მიადგება ბანკს ან/და მესამე პირ(ებ)ს ან/და შემსრულებლის შესაბამის თანამშრომლებს ამ ხელშეკრულებით გათვალისწინებული ვალდებულებ(ებ)ის არაჯეროვნად შესრულებით ან/და შეუსრულებლობით, რაც, თავის თავში, შეუზღუდავად გულისხმობს ხელშეკრულებით გათვალისწინებული დოკუმენტ(ებ)ის ნამდვილობასთან დაკავშირებული ხარვეზიდან გამომდინარე ზიანს (ზარალს);
დ) იმ შემთხვევაში, თუ ხელშეკრულებით გათვალისწინებული, ბანკის მიერ მოთხოვნილი კონკრეტული მომსახურების ფარგლებში მხარეები თანხმდებიან მომსახურების საფასურის ავანსად გადახდაზე, ბანკი არ არის ვალდებული, გადაიხადოს ავანსი იმ შემთხვევაში, თუ შემსრულებლის მიერ ბანკისთვის სრულად და ჯეროვნად არ იქნება წარდგენილი ხელშეკრულებით და დანართი #1-ით გათვალისწინებული ყველა სათანადო დოკუმენტი.  
ე) ყველა ის გადახდის პირობა, რომელიც გულისხმობს ბანკის ვალდებულებას, გადაიხადოს მომსახურების საფასური ან/და მისი ნაწილი ან/და მომსახურების საფასურის ნაწილი ავანსად, უნდა მოექცეს 3.12 პუნქტის 28.6 ქვეპუნქტით გათვალისწინებულ ვადებში, რაც გამორიცხავს ბანკის ვალდებულებას, გადაიხადოს მომსახურების საფასური ან/და მისი ნაწილი ან/და მომსახურების საფასურის ნაწილი ავანსად, შემსრულებლის მიერ აღნიშნული დოკუმენტების შესაბამის ვადებში წარმოდგენამდე;
ვ) ბანკი იტოვებს უფლებას უარი უთხრას შემსრულებელს სახელშეკრულებო ურთიერთობის გაგრძელებაზე, თუ შემსრულებელი უარს იტყვის ბანკის მიერ შემუშავებული შესაბამისი დოკუმენტების ხელმოწერაზე. 
2. ხელშეკრულების მოქმედების განმავლობაში, შემსრულებელს ექნება დაშვება ბანკის ფილილში, რასთან დაკავშირებით შემსრულებელს გადაეცემა შესაბამისი საშვი, რომლის საშუალებითაც მოხდება მისი დაშვება/შესვლა სამუშაო ადგილზე;                                                                                                                                                                                                                                                                                                              3. საშვის დაკარგვის ან დაზიანების შემთხვევაში, შემსრულებელი ვალდებულია დაუყოვნებლივ აცნობოს ბანკის უსაფრთხოების ან/და ინფორაციული ტექნოლოგიების დეპარტამენტებს აღიშნულის თაობაზე;                                                                                                                                                                                                                             4. შემსრულებელი თავად არის პასუხისმგებელი მის მიერ საშვის დაკარგვით ან/და სხვა პირებისათვის გადაცემით გამოწვეულ ზიანზე/ზარალზე;
5. მხარეები თანხმდებიან, რომ შემსრულებელი პასუხისმგებელია როგორც ბანკისთვის, ისე მესამე პირ(ებ)ისთვის მიყენებული ნებისმიერი სახის ზიანზე (ზარალზე), რომელიც ბანკს ან/და მესამე პირ(ებ)ს მიადგებათ მომსახურების შესრულების პროცესში შემსრულებლის მიერ ყველა სახის და ფორმის დარღვევიდან გამომდინარე ან/და ხელშეკრულების ნორმების არაჯეროვანი შესრულებით, მათ შორის, შემსრულებელი პასუხისმგებელია ყველა სახის ზიანზე (ზარალზე), რომელიც გამოწვეულია შემსრულებლის მიერ მომსახურების შესრულების პროცესში ნებისმიერი ქმედებით, რომელიც არ შეესაბამება ხელშეკრულების ნორმებს ან/და რომელიც გამოიწვევს ზიანს (მიუხედავად იმისა, დაიცვა თუ არა შემსრულებელმა ხელშეკრულების შესაბამისი წესები);
6. შემსრულებელი სრულ და უპირობო მატერიალურ პასუხისმგებლობას იღებს ბანკისთვის ან/და მესამე პირ(ებ)ისთვის მიყენებული ნებისმიერი სახის ზიანზე (ზარალზე)რომელიც წარმოიშობა მომსახურების შესრულების პროცესში ან მის შედეგად, მათ შორის, თანმდევ შედეგად, მიუხედავად იმისა, დაცული იყო თუ არა ხელშეკრულების წესები;

	3.12. 
	შრომის უსაფრთხოების პირობები და მასთან დაკავშირებული პასუხისმგებლობა:
	
	ა)       შრომის უსაფრთხოების პირობები:
1. მხარეები ადასტურებენ, რომ წინამდებარე ხელშეკრულებით გათვალისწინებული მომსახურების შესრულებისას ხელმძღვანელობენ საქართველოს ორგანული კანონით „შრომის უსაფრთხოების შესახებ“, საქართველოს შრომის კოდექსით, შრომის უსაფრთხოებასთან დაკავშირებული მოქმედი ტექნიკური რეგლამენტებით, შრომის ინსპექციის სამსახურის მოთხოვნებით, სხვა მოქმედი ნორმატიული აქტებით და ბანკის შიდა ნორმატიული დოკუმენტებით, შრომის უსაფრთხოების, სახანძრო უსაფრთხოების, ელექტროუსაფრთხოების, დაშვების კონტროლისა და საგანგებო სიტუაციების მართვის წესებით;
2. ბანკი ვალდებულია, შემსრულებელს მომსახურების დაწყებამდე გააცნოს ბანკის სამუშაო სივრცეში მოქმედი შრომის უსაფრთხოების, სახანძრო უსაფრთხოების, ელექტროუსაფრთხოების, დაშვების კონტროლის, საგანგებო სიტუაციებზე რეაგირებისა და სხვა სავალდებულო უსაფრთხოების მოთხოვნები, აგრეთვე სამუშაო გარემოსთვის დამახასიათებელი სპეციფიკური საფრთხეები (დანართი #1);
3. ბანკი უზრუნველყოფს საკუთარი სამუშაო გარემოში არსებული საფრთხეების, მოქმედი უსაფრთხოების წესებისა და ობიექტის სპეციფიკური რისკების შესახებ ინფორმაციის შემსრულებლისთვის მიწოდებას, ხოლო შემსრულებელი პასუხისმგებელია მიწოდებული ინფორმაციის საფუძველზე, მის მიერ შესრულებული სამუშაოების უსაფრთხო დაგეგმვასა და განხორციელებაზე. შემსრულებელი ვალდებულია, მომსახურების შესრულების მთელი პერიოდის განმავლობაში უზრუნველყოს საკუთარი საქმიანობის სრული შესაბამისობა მოქმედი კანონმდებლობით, ტექნიკური რეგლამენტებით, წინამდებარე ხელშეკრულებითა და ბანკის შიდა ნორმატიული დოკუმენტებით დადგენილი შრომის უსაფრთხოების მოთხოვნებთან;
4. შემსრულებელი ვალდებულია, ბანკს წარუდგინოს ხელშეკრულებით, მისი დანართებითა და მოქმედი კანონმდებლობით გათვალისწინებული შრომის უსაფრთხოებასთნ დაკავშირებული ყველა დოკუმენტი; გაეცნოს სს „ლიბერთი ბანკის“ სამუშაო სივრცეში შემსრულებლის ან/და მათი პერსონალის შრომის უსაფრთხოების დაცვის, დაშვების, სამუშაოთა ორგანიზების და კონტროლის შესახებ მოთხოვნებს, ასევე გააცნოს დასაქმებულებს და დაადასტუროს პირადი ხელმოწერით. მხარეები თანხმდებიან, რომ ხელშეკრულების დანართი #1 - ით განსაზღვრული შრომის უსაფრთხოების პირობები და სავალდებულო წარმოსადგენი დოკუმენტაცია შეადგენს ხელშეკრულების განუყოფელ ნაწილს და მათი წარმოდგენა სავალდებულოა იმავე წესითა და ვადებში, როგორც ხელშეკრულებით მოთხოვნილი სხვა დოკუმენტაცია;
5. მომსახურების დაწყებამდე შემსრულებელი ვალდებულია, ბანკს წარუდგინოს ხელშეკრულებით, მისი დანართებითა და მოქმედი კანონმდებლობით გათვალისწინებული, შრომის უსაფრთხოებასთან დაკავშირებული ყველა სავალდებულო დოკუმენტი, მათ შორის, საჭიროების შემთხვევაში: (ა) პროფესიული რისკების შეფასების დოკუმენტი; (ბ) შრომის უსაფრთხოების სპეციალისტის ყოლის დამადასტურებელი დოკუმენტი; (გ) დასაქმებულთა სწავლების, ინსტრუქტაჟისა და კვალიფიკაციის დამადასტურებელი დოკუმენტები; (დ) ინდივიდუალური დაცვის საშუალებების უზრუნველყოფის დოკუმენტაცია; (ე) კანონმდებლობით გათვალისწინებული დაზღვევის დამადასტურებელი დოკუმენტები; (ვ) სხვა დოკუმენტები, რომლებიც აუცილებელია კონკრეტული სამუშაოს უსაფრთხოდ შესრულებისთვის. საბუთების კონკრეტული ჩამონათვალი წინასწარ განისაზღვრება შესასრულებელი სამუშაოს ხასიათისა და რისკების გათვალისწინებით.
6. თუ ხელშეკრულებით გათვალისწინებული სამუშაოები მიეკუთვნება საქართველოს მთავრობის მიერ  განსაზღვრულ მომეტებული საფრთხის შემცველ მძიმე, მავნე ან საშიშპირობებიან სამუშაოებს, შემსრულებელი ვალდებულია: ჰყავდეს კანონმდებლობით მოთხოვნილი სერტიფიცირებული შრომის უსაფრთხოების სპეციალისტი (რაც არ გამორიცხავს შრომის უსაფრთხოების სპეციალისტის ყოლის ვალდებულებას იმ შემთხვევაში, თუ სამუშაოები არ წარმოადგენს მომეტებული საფრთხის შემცველ სამუშაოებს, მაგრამ ხელშეკრულებით ან/და კანონმდებლობით სავალდებულოდ განსაზღვრულია შრომის უსაფრთხოების სპეციალისტის ყოლა); უზრუნველყოს სამუშაოების უსაფრთხო დაგეგმვა, ორგანიზება და ზედამხედველობა; აწარმოოს კანონმდებლობით მოთხოვნილი შრომის უსაფრთხოების დოკუმენტაცია; სამუშაოების დაგეგმვის, შესრულებისა და დასრულების ყველა ეტაპზე ითანამშრომლოს ბანკის შრომის უსაფრთხოების სამსახურთან;
7. შემსრულებელი ვალდებულია, იქონიოს საქართველოს კანომდებლობით დადგენილი შრომის უსაფრთხოებასთნ დაკავშირებული აუცილებელი დოკუმენტაცია, მოთხოვნისამებრ წარმოადგინოს ეს დოკუმენტაცია და მომსახურების შესრულების ყველა ეტაპზე შრომის უსაფრთხოების სერტიფიცირებული სპეციალისტის ჩართულობით ითანამშრომლოს ბანკის შრომის უსაფრთხოების სამსახურთან; აღნიშნული თანამშრომლობა მოიცავს, მაგრამ არ შემოიფარგლება, შემდეგით: ბანკის სამუშაო გარემოში არსებული საფრთხეების გათვალისწინებით შესასრულებელი სამუშაოებთან დაკავშირებული რისკების შესახებ ინფორმაციის გაცვლას; სამუშაოების კოორდინაციას;  მოთხოვნილი დოკუმენტაციის დროულ (ხელშეკრულებით დადგენილ ვად(ებ)ში) წარმოდგენას; უსაფრთხოების შემოწმებებსა და ბანკის მიერ გაცემული სავალდებულო მითითებების შესრულებას;
8. მომსახურების შესასრულებლად განკუთვნილი, ინდივიდუალური დაცვის საშუალებების გაცემისა და შემოწმების აქტ(ებ)ის ფორმა, რომელიც  განსაზღვრულია 590-ე ტექნიკური რეგლამენტით (ტექნიკური რეგლამენტი - სამუშაო სივრცეში ინდივიდუალური დაცვის საშუალებების გამოყენებისას უსაფრთხოებისა და ჯანმრთელობის დაცვასთან დაკავშირებული მინიმალური მოთხოვნები) (შემდგომში - რეგლამენტი). შემსრულებელი ვალდებულია, დაიცვას აღნიშნული ფორმა და მისი დანართ(ებ)ით გათვალისწინებული პირობები/მოთხოვნები (როგორც ფორმალური, ისე შინაარსობრივი (ასეთის არსებობის შემთხვევაში)).
9.  იმ შემთხვევაში, თუ რეგლამენტის შესაბამისად, შემსრულებლის შრომის უსაფრთხოების სპეციალისტის მიერ ინდივიდუალური დაცვის საშუალებების გაცემის ჟურნალში არ იქნება გაცემული დადებითი დასკვნა/პასუხი მომსახურების შესასრულებლად გამოსაყენებელი ინდივიდუალური დაცვის საშუალებების ვარგისიანობის/შესაფერისობის შესახებ, ბანკი უფლებამოსილია, არ დაუშვას შემსრულებელი სამუშაო ადგილას და მოითხოვოს მისგან შეუსაბამობის მიზეზის გამოსწორება. 
10. დაზუსტების მიზნით, მხარეები საჭიროდ თვლიან განმარტონ, რომ რეგლამენტს გააჩნია შესაბამისი დანართ(ებ)ი, რომლის შევსების ვალდებულებაც ეკისრება შემსრულებლის შრომის უსაფრთხოების სპეციალისტს. აღნიშნული დანართ(ებ)ი ითვალისწინებს ყველა საჭირო, შესავსებ გრაფას. აღნიშნული რეგლამენტის შესაბამისად, იმ შემთხვევაში, თუ შემსრულებლის შრომის უსაფრთხოების სპეციალისტის მიერ ინდივიდუალური დაცვის საშუალებების გაცემის ჟურნალში აღინიშნება დასტური, რომ შესაბამისი დაცვის საშუალებები შესაფერისია მომსახურებისთვის, ბანკი უფლებამოსილია, მოითხოვოს შემსრულებლისგან მომსახურების შესრულების დაწყება. 
11. საქართველოს კანონმდებლობით გათვალისწინებულ შემთხვევებში, როგორიცაა მომეტებული საფრთხის შემცველი სამუშაოების შესრულება, შემსრულებელი ვალდებულია უზრუნველყოს მომსახურების შესრულებაში ჩართული დასაქმებულების სიცოცხლის, ჯანმრთელობისა და სამუშაო ადგილზე უბედური შემთხვევებისგან დაზღვევა და შესაბამისი დამადასტურებელი დოკუმენტაცია მოთხოვნისთანავე წარუდგინოს ბანკს.
12. წინამდებარე ხელშეკრულებაზე ხელმოწერით, შემსრულებელი ადასტურებს, რომ შრომის უსაფრთხოების ნორმების სრულყოფილად დაცვისთვის გაეცნო და ხელი მოაწერა ბანკის მიერ მისთვის წარდგენილ შესაბამის ინსტრუქტაჟ(ებ)ს. ასევე, იმ შემთხვევაში, თუ შემსრულებელთან ერთად ხელშეკრულებას ასრულებს შემსრულებლის თანამშრომელი ან/და ნებისმიერი პირი, ამ პირ(ებ)ის დაშვება სამუშაო ადგილზე ინსტრუქტაჟის გაუვლელად, დაუშვებელია;
13. შემსრულებელი ვალდებულია, წარმოადგინოს სამუშაოების შესაბამისი სწავლების/ინსტრუქტაჟის/ტრენინგ(ებ)ის ჩატარების ოქმ(ებ)ი, რომელზეც აღნიშნული იქნება ყველა თანამშრომლის ხელმოწერა. ამ მიზნით, შემსრულებლის შრომის უსაფრთხოების სპეციალისტი (რომელიც აუცილებლად უნდა აკმაყოფილებდეს ხელშეკრულებით გათვალისწინებულ საკვალიფიკაციო მოთხოვნებს) ბანკის ტერიტორიაზე მომსახურების შესასრულებლად გამოყოფილ პირებს უტარებს  სამუშაოების შესაფერისსწავლებას/ტრენინგ/ინსტრუქტაჟებს აღნიშნული სწავლება/ტრენინგ/ინსტრუქტაჟის ჩატარების დადასტურების მიზნით, შემსრულებლის დასაქმებულები (პირები, რომლებიც ასრულებენ ხელშეკრულებით გათვალისწინებულ მომსახურებას) ხელს აწერენ ოქმს, რომელიც წარედგინება ბანკს. წინამდებარე ქვეპუნქტის, და ზოგადად, ხელშეკრულების განმარტების მიზნებისთვის, ოქმის ფორმა უნდა შეესაბამებოდეს სახელმწიფოს მიერ დადგენილ ფორმას, რომლის შინაარსიც, მათ შორის და არა მხოლოდ, უნდა შეიცავდეს შემდეგს: ტრენინგის თემატიკა, ტრენინგის განმახორციელებელი (ჩამტარებელი) ორგანიზაცია, ჩატარების ადგილი, პირები, რომლებსაც ჩაუტარდათ ტრენინგი, მათი სახელი/გვარი/პოზიცია და აღნიშნული პირების ხელმოწერები;
14. შემსრულებელი ვალდებულია, სამუშაოებზე დაუშვას მხოლოდ ის პირები, რომლებმაც გაიარეს შესაბამისი სწავლება, ინსტრუქტაჟი, ტრენინგი, ფლობენ კანონმდებლობით მოთხოვნილ კვალიფიკაციას, სამედიცინო დასკვნას (საჭიროების შემთხვევაში) და უფლებამოსილნი არიან შეასრულონ შესაბამისი სამუშაო;
15. ბანკის ადმინისტრაციულ, საოპერაციო, ფილიალურ, საცავ, სერვერულ ან სხვა გარე და შიდა სამუშაო სივრცეში მომსახურების შესრულებისას შემსრულებელი ან/და პერსონალი ვალდებულია, იყოს მკაფიოდ იდენტიფიცირებადი. ამ მიზნით ისინი აღჭურვილი უნდა იყვნენ შემსრულებლის ბრენდირებული ტანსაცმლით ან/და მაღალი ხილვადობის ჟილეტით, აგრეთვე შესასრულებელი სამუშაოსთვის განსაზღვრული ინდივიდუალური დაცვის საშუალებებით;
16. იმ შემთხვევაში, თუ შემსრულებელს შრომის უსაფრთხოების კანონმდებლობით არ ევალება შრომის უსაფრთხოების სპეციალისტის ყოლა და შესაბამისად, მას არ ჰყავს გამოყოფილი შრომის უსაფრთხოების სპეციალისტი ან/და ფიზიკური პირ(ებ)ის ან/და ინდივიდუალური მეწარმეების შემთხვევაში, თვითონ არ წარმოადგენს შრომის უსაფრთხოების სერტიფიცირებულ სპეციალისტს, ბანკი უზრუნველყოფს შემსრულებლისთვის შესაბამისი ინსტრუქტაჟის ჩატარებას, რის შედეგადაც შემსრულებელი ვალდებულია, გაიაროს ბანკის მიერ შეთავაზებული ინსტრუქტაჟი და ხელი მოაწეროს და გაეცნოს ბანკის მიერ მისთვის წარმოდგენილ ნებისმიერ დაკავშირებულ დოკუმენტს. იმ შემთხვევაში, თუ შემსრულებელთან ერთად მომსახურების შესრულებაში ჩართულნი არიან შემსრულებლის თანამშრომლები ან/და შემსრულებელთან ერთად მომსახურებას ასრულებენ სხვა პირები, შემსრულებელი ვალდებულია, აღნიშნული ინსტრუქტაჟი გააცნოს შესაბამის პირებს, ხოლო ამ ვალდებულების შეუსრულებლობისთვის სრული პასუხისმგებლობა ეკისრება შემსრულებელს. 
17. შემსრულებელი ვალდებულია დაუყოვნებლივ აცნობოს ბანკს: უბედური, საშიში, ავარიის, ახლად გამოვლენილი საფრთხეების და რისკების, სამუშაოს პროცედურების ან რისკის დონეების ცვლილებების და სამუშაოების შეჩერების აუცილებლობის შესახებ. მოქმედი კანონმდებლობის შესაბამისად უბედური შემთხვევა, საშიში შემთხვევა ან ავარია ექვემდებარება ბანკისა და შემსრულებლის წარმომადგენლების მონაწილეობით ერთობლივ მოკვლევას, რაც არ გამორიცხავს კანონით განსაზღვრული სახელმწიფო ორგანოების უფლებამოსილებებს;
18. სამუშაოების დაწყებამდე შემსრულებელი ვალდებულია:
ა) სამუშაო ადგილი შემოსაზღვროს შესაბამისი დამცავი საშუალებებით (ბარიერი, მოაჯირი, ლენტი ან სხვა); 
ბ) განათავსოს სამუშაოს ხასიათის შესაბამისი გამაფრთხილებელი, ამკრძალავი, სავალდებულო მოქმედების, საინფორმაციო, სახანძრო და ევაკუაციის ნიშნები;            გ) მიიღოს ყველა აუცილებელი ზომა ბანკის თანამშრომლ(ებ)ის, მომხმარებლ(ებ)ის, ვიზიტორ(ებ)ისა და სხვა მესამე პირ(ებ)ის სახიფათო ზონაში მოხვედრის თავიდან ასაცილებლად; 
დ) უზრუნველყოს უსაფრთხო გადაადგილების მარშრუტები და სამუშაო ადგილის მუდმივი მოწესრიგებული მდგომარეობა.
ე) ყოველგვარი ბუნდოვანების გამოსარიცხად, წინამდებარე ქვეპუნქტით გათვალისწინებული სამუშაოების შესრულება არ გულისხმობს ბანკის ვალდებულებას, განუსაზღვროს შემსრულებელს დამატებითი ვადები, არამედ, აღნიშნული ქვეპუნქტით გათვალისწინებული ყველა ქმედების შესრულებას სრულად მოიცავს ხელშეკრულებით გათვალისწინებული, მომსახურების სრულად და ჯეროვნად შესასრულებლად განსაზღვრული ვადა.   
19. სამუშაოების დაწყებამდე, შემსრულებელი ვალდებულია, უსაფრთხოდ მოაწყოს სამუშაო ადგილი, შემოსაზღვროს სახიფათო ზონა შესაბამისი ბარიერებით, ლენტებით ან სხვა დამცავი საშუალებებით, განათავსოს გამაფრთხილებელი, ამკრძალავი, სავალდებულო მოქმედების, სახანძრო, ევაკუაციისა და სხვა უსაფრთხოების ნიშნები, უზრუნველყოს უსაფრთხო გადაადგილების მარშრუტები და მიიღოს ყველა აუცილებელი ზომა ბანკის თანამშრომლების, მომხმარებლების, ვიზიტორებისა და სხვა მესამე პირების უსაფრთხოების უზრუნველსაყოფად;
20. შემსრულებელი ვალდებულია: (ა) მომსახურების შესრულების დაწყებამდე მოახდინოს სამუშაო გარემოს საფრთხეების იდენტიფიცირება და პროფესიული რისკების შეფასება. წინამდებარე ვალდებულება (სამუშაო გარემოს საფრთხეების იდენტიფიცირება და პროფესიული რისკების შეფასება) სრულად უნდა მოექცეს ხელშეკრულებით გათვალისწინებული მომსახურების სრულად და ჯეროვნად შესრულების ვადებში და ბანკი არ არის ვალდებული, აღნიშნულისთვის განუსაზღვროს შემსრულებელს დამატებითი ვადა; (ბ) რისკების შეფასების წესის მოთხოვნებით შეიმუშაოს და სამუშაოების მიმდინარეობისას გამოვლენილი სხვა გარემოებების  შემთხვევაში განაახლოს რისკების შეფასების დოკუმენტი; (გ) სამუშაოებზე დაუშვას მხოლოდ შესაბამისი სწავლების, ტრენინგის, ცოდნის, გამოცდილების და კანონმდებლობით მოთხოვნილი კვალიფიკაციის/სერტიფიცირების მქონე პირები; (დ) უზრუნველყოს დასაქმებულები შესაბამისი ინდივიდუალური და კოლექტიური დაცვის საშუალებებით, მათი გამართულობითა და სწორი გამოყენების კონტროლით; (ე) გამოიყენოს მხოლოდ ტექნიკურად გამართული, დანიშნულებისამებრ გამოსაყენებელი, ქარხნული წარმოების მანქანა-მექანიზმები, ხელსაწყოები, მოწყობილობები და ტექნიკური აღჭურვილობა, არ მოახდინოს მათი კუსტარულად გადაკეთება ან/და უსაფრთხოების დამცავი მექანიზმების დემონტაჟი; (ვ) დაუყოვნებლივ შეაჩეროს სამუშაოები სიცოცხლისა და ჯანმრთელობისათვის უშუალო საფრთხის გამოვლენის შემთხვევაში და აღნიშნულის შესახებ დაუყოვნებლივ აცნობოს ბანკს. 
21. იმ შემთხვევაში, თუ ხელშეკრულებით გათვალისწინებული მომსახურება მიეკუთვნება საქართველოს მთავრობის მიერ განსაზღვრულ, მომეტებული საფრთხის შემცველ მძიმე, მავნე და საშიშპირობებიან სამუშაოებს, შემსრულებელი ხელშეკრულებაზე ხელმოწერით აცხადებს და ადასტურებს, რომ იგი საქართველოს კანონმდებლობით დადგენილი წესით რეგისტრირებულია ეკონომიკურ საქმიანობათა რეესტრში შესაბამისი საქმიანობის განმახორციელებელ პირად;
22. შემსრულებელი ვალდებულია, დაუყოვნებლივ აცნობოს ბანკს რეგისტრაციის შეჩერების, გაუქმების, ცვლილების ან ნებისმიერი ისეთი გარემოების შესახებ, რომელმაც შეიძლება გავლენა მოახდინოს მისი საქმიანობის კანონიერ განხორციელებაზე. 
23. იმ შემთხვევაში, თუ ხელშეკრულებით გათვალისწინებულ მომსახურებას შემსრულებელთან ერთად ასრულებენ სხვა, შემსრულებელთან დაკავშირებული პირ(ებ)ი (მათ შორის, ერთმნიშვნელოვნად, თანამშრომლები, ქვეკონტრაქტორ(ებ)ი და ა.შ), შემსრულებელმა შესაბამის პირთა შესახებ ბანკს თითოეული მომსახურების დაწყებამდე წინასწარ უნდა მიაწოდოს ინფორმაცია ზემოხსენებულ პირთა შესახებ, კერძოდ მათი სახელი, გვარი და პირადი ნომერი, ხოლო ქვეკონტრაქტორი იურიდიული პირის შემთხვევაში, იურიდიული სახელწოდება, საიდენტიფიკაციო ნომერი ან/და ნებისმიერი ინფორმაცია ბანკის მიერ აღნიშნული იურიდიული პირის ბანკის საქმიანობასთან შესაბამისობის დადგენის მიზნით;
24. შემსრულებელი ხელშეკრულებით გათვალისწინებულ მომსახურებას შეასრულებს მაღალი ხარისხით. შესრულება განხორციელდება გამოცდილი, მაღალკვალიფიციური პერსონალის მიერ, რომლებიც ჯეროვნად დაიცავენ უსაფრთხოების ყველა ნორმას და ბანკის ყველა ფილიალსა და სერვის ცენტრში მუშაობის პროცესში სავალდებულო წესით გამოიყენებენ სამუშაოების შესაფერის ინდივიდუალური დაცვის საშუალებებს;
25. მომეტებული საფრთხის შემცველი მძიმე, მავნე და საშიშპირობებიანი სამუშაოების შესრულებისას, შემსრულებელი ვალდებულია, ჰყავდეს მოქმედი კანონმდებლობით გათვალისწინებული რაოდენობის შრომის უსაფრთხოების სპეციალისტ(ებ)ი, რომელსაც შესაბამის აკრედიტებულ ორგანიზაციაში გავლილი ექნება შრომის უსაფრთხოების სპეციალისტის პროგრამა. სპეციალისტმა უნდა გააკონტროლოს შრომის უსაფრთხოების ნორმების დაცვა მომსახურების შესრულების მთელი პერიოდის განმავლობაში. შემსრულებელმა ბანკს, ბანკის მოთხოვნისთანავე უნდა წარუდგინოს აკრედიტებული ორგანოს მიერ გაცემული შრომის უსაფრთხოების სპეციალისტ(ებ)ის (ასეთი სპეციალისტ(ებ)ის არსებობის სავალდებულოობის შემთხვევაში) სერტიფიკატ(ებ)ი და სამუშაოების ჩასატარებელ ობიექტზე შრომის უსაფრთხოების სპეციალისტის გამოყოფის/დანიშვნის ბრძანება;
26. ბანკი უფლებამოსილია: 
ა) განახორციელოს შრომის უსაფრთხოების მონიტორინგი (როგორც გეგმიური, ისე არაგეგმიური); 
ბ) მოითხოვოს დამატებითი დოკუმენტაცია; 
გ) გასცეს სავალდებულო მითითებები; 
დ) არ დაუშვას სამუშაოზე პირი, რომელიც არ აკმაყოფილებს უსაფრთხოების მოთხოვნებს;  
ე) შეაჩეროს სამუშაოები სიცოცხლისა და ჯანმრთელობისათვის უშუალო საფრთხის არსებობის შემთხვევაში; 
ვ) არსებითი დარღვევისას შეწყვიტოს ხელშეკრულება საქართველოს კანონმდებლობითა და ხელშეკრულებით დადგენილი წესით. 

ბ) შემსრულებლის პასუხისმგებლობა შრომის უსაფრთხოების ნორმების დარღვევისთვის:

1. შემსრულებელი სრულად პასუხისმგებელია ბანკისთვის წარდგენილი, ამ მუხლით გათვალისწინებული დოკუმენტ(ებ)ის სისრულეზე, სიზუსტეზე და ნამდვილობაზე (რაც, თავის თავში მოიცავს ამ პუნქტის „ა.4“ ქვეპუნქტით გათვალისწინებული თანამშრომლების ხელმოწერის ნამდვილობასაც და ნებისმიერ, ბანკისთვის წარმოდგენილ ოქმზე/დოკუმენტზე შემსრულებლის თანამშრომლ(ებ)ის ხელმოწერ(ებ)ის ნამდვილობას);
· 2. შემსრულებელი სრულად აგებს პასუხს საკუთარი თანამშრომლების, ქვეკონტრაქტორ(ებ)ისა და მომსახურების შესრულებაში ჩართული სხვა პირების მიერ შრომის უსაფრთხოების მოთხოვნების დარღვევით გამოწვეულ ნებისმიერ ზიანზე, რომელიც მიადგება ბანკს, მის თანამშრომლებს, მომხმარებლებს, ვიზიტორებს, მესამე პირ(ებ)ს ან/და მათ ქონებას;
3. იმ შემთხვევაში, თუ ხელშეკრულებას ასრულებს ფიზიკური პირი ან/და ინდ.მეწარმე, რომელსაც შრომის უსაფრთხოების კანონმდებლობიდან გამომდინარე არ ევალება შრომის უსაფრთხოების სერტიფიცირებული სპეციალისტის ყოლა, ხოლო მომსახურების შესრულების პროცესში, სამუშაოების რისკის დონის ცვლილებამ გამოიწვია მისი, როგორც შემსრულებლის ვალდებულების წარმოშობა, ჰყავდეს აღნიშნული შრომის უსაფრთხოების სპეციალისტი ან/და თვითონ წარმოადგენდეს ასეთს, ბანკი უფლებამოსილია, ცალმხრივი ნების გამოვლენის საფუძველზე, შეწყვიტოს ხელშეკრულება, რისთვისაც მას არ დაეკისრება არანაირი სახის სანქცია (მათ შორის და არა მხოლოდ, ზიანის (ზარალის) ანაზღაურების ვალდებულება);
· 4. შემსრულებელი აცხადებს, რომ წინამდებარე ხელშეკრულებით განსაზღვრულ ვალდებულებებს მასთან ერთად იღებს ყველა ის პირი, რომლებიც ჩართულნი იქნებიან ხელშეკრულებით გათვალისწინებული სხვადასხვა სახის მომსახურების შესრულებისას, წინამდებარე პუნქტის მიზნებისთვის, შემსრულებელი ვალდებულია, მომსახურების შესრულების პროცესში ჩართული ყველა პირს სრულად და ჯეროვნად გააცნოს აღნიშნული ხელშეკრულება, მასთან დაკავშირებული ნებისმიერი დოკუმენტი, რომელიც დაკავშირებულია წინამდებარე ხელშეკრულებით განსაზღვრული მომსახურების შესრულებასთან, მოაწერონოს ხელი შესაბამის პირებს ყველა საჭირო დოკუმენტზე და სრულად და ჯეროვნად მიაწოდოს ბანკს აღნიშნული. ყოველგვარი ბუნდოვანების გამოსარიცხად, წინამდებარე ქვეპუნქტი არ უნდა განიმარტოს, როგორც კონფიდენციალურობის ვალდებულების საგამონაკლისო შემთხვევა, არამედ შემსრულებელი ვალდებულია, მისი ქვეკონტრაქტორ(ებ)ი ან/და მასთან ერთად ხელშეკრულების შესრულებაში მონაწილე ნებისმიერი პირ(ებ)ი (მათ შორის, ერთმნიშვნელოვნად, თანამშრომლები) დააინფორმიროს ხელშეკრულების ფარგლებში შრომის უსაფრთხოების პირობებთან შესაბამისობის აუცილებლობის შესახებ და გააცნოს ყველა ის დოკუმენტი, რომელიც დაკავშირებულია შრომის უსაფრთხოებასთან და არ ადგენს შემსრულებლის უფლებას, გაუზიაროს მესამე პირ(ებ)ს ან/და თანამშრომლებს ან/და მასთან ერთად ხელშეკრულების შესრულების პროცესში მონაწილე სხვა პირ(ებ)ს ხელშეკრულების კომერციული ან/და ნებისმიერი ის პირობა(ები), რომელიც არ ეხება შრომის უსაფრთხოებას. შემსრულებელი უპირობოდ პასუხისმგებელია ნებისმიერი სახის ზიანზე (ზარალზე), რომელიც ბანკს ან/და მესამე პირ(ებ)ს მიადგებათ შემსრულებელთან ერთად ხელშეკრულების შესრულების პროცესში ჩართული ქვეკონტრაქტორ(ებ)ის ან/და სხვა ნებისმიერი პირ(ებ)ის (მათ შორის, ერთმნიშვნელოვნად, შემსრულებლის თანამშრომლების) ქმედებ(ებ)ის შედეგად, რომელიც გამომდინარეობს შრომის უსაფრთხოების პირობ(ებ)ის დაუცველობით, მიუხედავად იმისა, შემსრულებელმა გააცნო თუ არა ამ პირ(ებ)ს ამ ქვეპუნქტით გათვალისწინებული პირობები;
5. შემსრულებელი ვალდებულია, მომსახურების შესრულების პროცესში მომსახურების (სამუშაოების) რისკის დონის ცვლილების შესახებ დაუყოვნებლივ აცნობოს ბანკს და შეაჩეროს მომსახურების შესრულების პროცესი მანამ, სანამ შემსრულებელი არ წარმოუდგენს ბანკს შესაბამისი რისკის დონის სამუშაოსთვის განკუთვნილ, დანართი #1-ით გათვალისწინებულ დოკუმენტებს ბანკის მიერ განსაზღვრულ ვადაში. ამ ქვეპუნქტის განმარტების მიზნებისთვის, შემსრულებლის მიერ დოკუმენტ(ებ)ის წარმოუდგენლობა ჩაითვლება ხელშეკრულების არსებით დარღვევად და ბანკი უფლებამოსილია, შეწყვიტოს ხელშეკრულება, რისთვისაც მას არ დაეკისრება არანაირი სახის სანქცია (მათ შორის და არა მხოლოდ, ზიანის (ზარალის) ანაზღაურების ვალდებულება). ყოველგვარი ბუნდოვანების გამოსარიცხად, შემსრულებელი ასევე ვალდებულია, შეაჩეროს მომსახურების შესრულების პროცესი იმ შემთხვევაშიც, თუ არსებობს საშიში შემთხვევის, ავარიის, ახლად გამოვლენილი საფრთხის, ან ისეთი გარემოების შესახებ რისკი, რომელმაც შესაძლოა გავლენა მოახდინოს სამუშაოების უსაფრთხო შესრულებაზე.
6. შემსრულებელი ვალდებული იყო, ხელშეკრულებით გათვალისწინებული დოკუმენტ(ებ)ი ბანკისთვის წარმოედგინა ხელშეკრულების ხელმოწერამდე. იმ შემთხვევაში, თუ წინამდებარე ხელშეკრულებით და შესაბამისი დანართ(ებ)ით გათვალისწინებული დოკუმენტ(ებ)ის ბანკისთვის წარმოდგენა შემსრულებლის მიერ არ მომხდარა ხელშეკრულების ხელმოწერამდე, ბანკი უფლებამოსილია (მაგრამ არა ვალდებული) განუსაზღვროს შემსრულებელს 1 (ერთი) საბანკო დღიანი ვადა დოკუმენტ(ებ)ის სრულად და ჯეროვნად წარმოსადგენად, რომელიც აითვლება წინამდებარე ხელშეკრულების ხელმოწერიდან. იმ შემთხვევაში, თუ ბანკი შემსრულებელს განუსაზღვრავს 1 (ერთი) საბანკო დღიდან ვადას, მომსახურების სრულად და ჯეროვნად შესასრულებლად განსაზღვრული ვადა სრულად მოიცავს ამ ვადასაც, ხოლო ბანკი არ არის ვალდებული, დოკუმენტ(ებ)ის წარმოდგენამდე დაუშვას შემსრულებელი სამუშაო ადგილას ან/და განუსაზღვროს შემსრულებელს დამატებითი ვადა დოკუმენტ(ებ)ის წარმოსადგენად. იმ შემთხვევაში, თუ შემსრულებელი ხელშეკრულებით გათვალისწინებულ ვადებში არ წარმოდგენს შესაბამის დოკუმენტებს (მათ შორის, ოქმებს, ტრენინგის ჩატარების დამადასტურებელ დოკუმენტებს და სხვა), ბანკი უფლებამოსილია: (ა) მოითხოვოს შემსრულებლისგან დოკუმენტების ბანკისთვის მისაღები ფორმით წარმოდგენა ან (ბ) შეწყვიტოს წინამდებარე ხელშეკრულება, რა დროსაც ხელშეკრულება შეწყვეტილად ჩაითვლება ბანკის მიერ შეწყვეტის შეტყობინების გაგზავნის დღიდან და ბანკს არ დაეკისრება არანაირი სახის სანქცია (ასეთის არსებობის შემთხვევაში);
7. ყოველგვარი ბუნდოვანების გამოსარიცხად, დოკუმენტების შესაბამის ვადებში, ბანკისთვის მისაღები ფორმით წარმოუდგენლობა უპირობოდ ითვლება ხელშეკრულების არსებითი პირობის დარღვევად/შეუსრულებლობად, შესაბამისად, ბანკის მიერ ამ პუნქტის მე-6 ქვეპუნქტის „ბ“ ნაწილით გათვალისწინებული უფლებამოსილების გამოყენება (იგულისხმება ბანკის მიერ ხელშეკრულების შეწყვეტა) არც ერთ შემთხვევაში არ გამორიცხავს ბანკის უფლებამოსილებას, გამოიყენოს შემსრულებლის მიმართ ხელშეკრულებით ან/და კანონმდებლობით გათვალისწინებული სანქცირების მოთხოვნის უფლებები (მათ შორის, პირგასამტეხლოს დაკისრების უფლებამოსილება ან/და ზიანის ანაზღაურება).
8. მხარეები აღიარებენ, რომ თითოეული მათგანი დამოუკიდებლად აგებს პასუხს საქართველოს კანონმდებლობით დაკისრებული შრომის უსაფრთხოების ვალდებულებების შესრულებაზე. ბანკის მიერ შრომის უსაფრთხოების კონტროლის განხორციელება, სამუშაო ადგილის შემოწმება, ინსტრუქტაჟის ჩატარება, რეკომენდაციების ან სავალდებულო მითითებების გაცემა, სამუშაოების შეჩერება ან დოკუმენტაციის შემოწმება არ ნიშნავს შემსრულებლისათვის კანონით დაკისრებული ვალდებულებებისა და პასუხისმგებლობის ბანკზე გადასვლას;
9. ყოველგვარი ბუნდოვანების გამოსარიცხად, რეგლამენტის შესაბამისი დანართებით გათვალისწინებული მოთხოვნებთან შეუსაბამობა (რაც დასტურდება შემსრულებლის შრომის უსაფრთხოების სპეციალისტის მიერ შევსებული, შესაბამისი დანართით) უპირობოდ წარმოადგენს შემსრულებლის მიერ საკუთარი ვალდებულების დარღვევას და ბანკი უფლებამოსილია, გამოიყენოს შემსრულებლის მიმართ ხელშეკრულებით დადგენილი სანქცირების პირობები (მიუხედავად იმისა, მოითხოვა თუ არა ბანკმა ამ პუნქტის „ა.9“ ქვეპუნქტის შესაბამისად, შემსრულებლის მიერ შეუსაბამობის გამოსწორება).
10. შემსრულებლის მიერ ამ პუნქტის „ა.9“  ქვეპუნქტის მიხედვით, შეუფერებლობის მიზეზის აღმოფხვრა არ წარმოშობს ბანკის ვალდებულებას, დაუშვას შემსრულებელი სამუშაო ადგილზე და მიიღოს მისგან მომსახურება.
11. წინამდებარე მუხლით გათვალისწინებული მოთხოვნების დარღვევა წარმოადგენს ხელშეკრულების არსებით დარღვევას. ბანკი უფლებამოსილია, მოითხოვოს დარღვევის დაუყოვნებლივ აღმოფხვრა, შეაჩეროს სამუშაოები ან, დარღვევის სიმძიმისა და ხასიათის გათვალისწინებით, ცალმხრივად შეწყვიტოს ხელშეკრულება. წინამდებარე მუხლის მოთხოვნები ვრცელდება მომსახურების შესრულების მთელ პერიოდში და სავალდებულოა შემსრულებლის, მისი დასაქმებულების, წარმომადგენლების, ქვეკონტრაქტორებისა და მომსახურების შესრულებაში ჩართული ყველა სხვა პირისთვის;
12. ამ პუნქტის „ა.21-ა.22-ა.23“ მიზნებისთვის, შემსრულებელი სრულად პასუხისმგებელია ნებისმიერი სახის ზიანზე (ზარალზე) (მათ შორის, ერთმნიშვნელოვნად, ფინანსურ ზიანზეც, რომელიც შესაძლოა გამოიხატოს შესაბამისი რეგისტრაციის არმქონე პირთან სახელშეკრულებო ურთიერთობიდან გამომდინარე) რომელიც ბანკს მიადგება შემსრულებლის მიერ ამ პუნქტის „ა.23“-ე ქვეპუნქტით გათვალისწინებული შეტყობინების ვალდებულების დარღვევით ან ეკონომიკურ საქმიანობათა რეესტრში რეგისტრაციის არარსებობით (ან რეგისტრაციის ხარვეზიდან გამომდინარე).
13. ყოველგვარი ბუნდოვანების გამოსარიცხად, ეკონომიკურ საქმიანობათა რეესტრში შემსრულებლის რეგისტრაციის ვალდებულება ვრცელდება იმ შემთხვევებზეც, როდესაც მომსახურების დაწყებისას აღნიშნული რეგისტრაცია არ იყო სავალდებულო (ვინაიდან არ წარმოადგენდა მომეტებული საფრთხის შემცველ მძიმე, მავნე და საშიშპირობებიან სამუშაოს), თუმცა მომსახურების შესრულების პროცესში გარდაიქმნა/გადაკვალიფიცირდა ამგვარად. ამ ქვეპუნქტის მიზნებისთვის, შემსრულებელი ვალდებულია, ეკონომიკურ საქმიანობათა რეესტრში რეგისტრაციამდე შეაჩეროს მომსახურება და რეესტრში რეგისტრაციის ვალდებულების შესრულების შემდგომ, ბანკის მითითების შესაბამისად განაგრძოს შესრულება. ყოველგვარი ბუნდოვანების გამოსარიცხად, იმ შემთხვევაში, თუ ხელშეკრულების გაფორმებისას შემსრულებელს კანონმდებლობით ან/და ხელშეკრულებით არ ჰქონდა ვალდებულება ეკონომიკურ საქმიანობათა რეესტრში, ხოლო შემდგომში ეს ვალდებულება წარმოიშვა, რეგისტრაციის ხარჯ(ებ)ის გაწევა სრულად ეკისრება შემსრულებელს.
14. ყოველგვარი ბუნდოვანების გამოსარიცხად, მხარეები საჭიროდ თვლიან განმარტონ, რომ წინამდებარე ხელშეკრულებით ან/და კანონმდებლობით გათვალისწინებული, შრომის უსაფრთხოებასთან დაკავშირებით შემსრულებლის მიერ ნებისმიერი ნორმის დარღვევა მიიჩნევა ხელშეკრულების არსებით დარღვევად, შესაბამისად, აღნიშნული დარღვევა ბანკის მხარეს წარმოშობს ხელშეკრულების დაუყოვნებლივ შეწყვეტის უფლებას (შემსრულებლისთვის დარღვევის გამოსასწორებლად დამატებითი ვადის განსაზღვრის გარეშე) და ნებისმიერი იმ სანქცირების პირობის გამოყენების უფლებას (მათ შორის, პირგასამტეხლო ან/და ზიანის (ზარალის) ანაზღაურება), რომელიც გათვალისწინებულია როგორც ხელშეკრულებით, ისე კანონმდებლობით. 
15. არსებითი დარღვევის განმარტების მიზნებისთვის, გარდა შრომითი უსაფრთხოების ნორმებისა და შრომის უსაფრთხოებასთან დაკავშირებული სახელშეკრულებო ან/და კანონმდებლობიდან გამომდინარე ვალდებულებ(ებ)ის დარღვევისა, არსებით დარღვევად მიიჩნევა ნებისმიერი ის დარღვევა, რომელსაც ბანკი მიიჩნევს არსებითად. ბანკის მიერ არსებით დარღვევად კლასიფიცირებული დარღვევა პრეზუმირებულია, როგორც არსებითი დარღვევა მანამ, სანამ საწინააღმდეგო არ დამტკიცდება. 



	2. 
	ხელშეკრულების სხვა პირობები


1. 
2. 
3. 

a. [bookmark: OLE_LINK1]მხარეთა მიერ წინამდებარე მომსახურების ხელშეკრულების ხელმოწერით ძალაში შედის ხელშეკრულება, რომელიც შედგება შემდეგი დოკუმენტებისაგან: (ა) წინამდებარე მომსახურების ხელშეკრულება;  (ბ) მომსახურების ხელშეკრულების ძირითადი პირობები (შემდგომში - ძირითადი პირობები), რომელიც წარმოადგენს მომსახურების ხელშეკრულების დანართს და განთავსებულია ბანკის ვებ-გვერდზე https://libertybank.ge/ka/agreements/momsakhurebis-khelshekrulebis-dziritadi-pirobebi და (გ) ნებისმიერი დამატებითი დანართი, რომელიც დაიდო ან მომავალში დაიდება მხარეთა შორის ხელშეკრულების მოქმედების ფარგლებში.  
b. მომსახურების ხელშეკრულებაზე ხელმოწერით შემსრულებელი აცხადებს თანხმობას, რომ გაეცნო ბანკის ვებ-გვერდზე განთავსებულ ძირითად პირობებს და მისაღებია მისთვის.
c. თუ თავად მომსახურების ხელშეკრულებით სხვა რამ არ არის განსაზღვრული, მასზე სრულად ვრცელდება ძირითადი პირობების მუხლ(ებ)ის, პუნქტ(ებ)ის ან/და ქვეპუნქტ(ებ)ის მოქმედება, მათ შორის და არამარტო ტერმინთა განმარტებები, შემსრულებლის განცხადებები და გარანტიები, მხარეთა პასუხისმგელობის, მხარეთა კომუნიკაციის პირობები და სხვა. 
d. მომსახურების ხელშეკრულების თითო იდენტური ეგზემპლარი გადაეცათ მხარეებს.

	3. 
	მხარეთა ხელმოწერები: 



	ბანკი
	შემსრულებელი

	----------------------------
	                                                 --------------------------------



გვ. 1 / სულ 6 გვ.

  ბანკი /________________/                                                                                                                            შემსრულებელი /________________/
 
გვ. 2 / სულ 11 გვ.

  ბანკი /________________/                                                                                                                            შემსრულებელი /________________/
 
